# Recueil général et complet des fabliaux des 13e et 14e siècles/XLVIII
### XLVIII LE DIT DE LA GAGEURE

1 Une fable vueil comencer, Que je oy l’autr’er counter, De l’Esquier e la Chaunbrere Que comence en ytiel manere : 5Un chevaler jadis estoit Que une trés bele femme avoit ; Ele n’amoit pas soun lygnage ; De ce ne fist ele que sage. Son frere estoit son esquier ; 10Si ly servy de tiel mestier Come à bon esquier apent, E la dame tout ensement Avoit une sue cosyne Qe molt estoit gente meschyne ; 15E l’esquyer la daunoa, E de molt fyn cuer l’ama. ﻿Mès avynt issi par un jour L’esquier la requist d’amour, E cele à sa dame tost counte 20Que l’esquier requist sa hounte.
E dit la dame : « Savez bien Qu’il vus ayme sur tote rien ? — Oïl, certes, ma douce dame ; Ce me jure il toudis par s’aime. 25— Or arere, fille, tost va, E ditez vostre amour ne avéra, Quar vus ne poez bien saver Qu’il vus ayme de cuer enter, S’ il ne vus feïst une rien. 30Et de ce vus asseurist bien, Vo cul beiser premerement, Si que ne sache pas la gent ; Et, quant avéra toun cul beisé, De toi fera sa volenté, 35E puis me dirrez la verte Quant il vus avéra ce graunté. » ﻿La pucelle n’a oblié ; A l’esquier est repeyré Que ele li dit tot son talent. 40La pucele dit erralment Que ne puet crere ne quider Que il l’ayme de cuer enter ; Pur ce, s’il velt s’amour aver, S’il li covent son cul beyser, 45Et se ensi privéement Ne soit aparsu de la gent, « Quar de ce n’avérez ja blame. — Molt volenters, » fet il, « par m’alme ! Or tost terme me i metez. 50— Tantost, » fet el, « si vus volez,
Là sus en icel grant jardyn ; Desouz le perer Jahenyn Alez, e ilec m’atendez : Je y vendroi, se bien sachez. » 55Li esquier avant ala, E la pucele retorna A sa dame ; si l’a countee, Que molt ad joie démenée, A l’esquier la envoia, 60Et à soun seigneur meisme ala, Ou bele chere, ou bel semblant : « Sire, » fet el, « venez avaunt ; Si verrez pur voir vostre frere Beyser le cul de ma chaunbrere ! 65— Certes, » dit il, « je ne quid raie Qu’il fereit tiele vyleynie. — Si fera il, par seint Martyn ; Ce mettroi un tonel de vyn, » ﻿La gagure ount il affermee 70E as fenestres sunt alee. La damoisele se est venue A l’esquier, que la salue ; Yl leve sus les dras derer, Puis pensout si à bon mester 75Li esquier à soun voler De l’affere ne voelt failler. Yl sake avaunt un bon bordoun, Si l’a donné en my le coun, Un gros vit et long et quarré, 80Si l’ a en my le coun donné ;
Ensi à ly de ces bras l’afferma
Ne poeit gwenchir sa ne là.
Et la dame ly escria
E hastivement li parla
85Ou grosse voiz e longe aieyne :
« Gwenchez, gwenchez, gwenchez, puteyne ;
Trestresse, Dieu te doint mal fyn !
J’ay perdu le tonel de vyn. »
E ly sire dist en riaunt :
90« Tien tei, leres, je te comaunt,
Frapez la bien e vistement ;
Je te comaund hardiement.
De lower averez, seint Thomas,
Un cheval qe vaudra dis mars !
95Dame, or me diez par amour,
Ay je gayné le wagour ?
Vus ne fetez mie que sage
De haier ceux de mon lynage,
Depus qe je molt tendrement
100Aym les vostres entierement. »
﻿Et le prodhome fist son frere
Esposer icele chaunbrere ;
E de pus après ycel jour,
Ama la dame par tendrour
105Ceux que soun seigneur bien ama,
E molt de cuer les honora.
﻿De la Chaunbrere et l’Esquier
Ne est ore plus à treter.
* ↑ XLVIII. — Le Dit de la Gageure, p. 193. Publié par Sir Francis Palgrave, Londres, 1818, in-4$^o$, et par M. Fr. Michel, Paris, Silvestre, 1850, in-8$^o$.
* ↑ Vers 3 — * De l’esquier e la ; ms., De un esquier e une.
* ↑ 4 — * ytiel ; ms., ytiele.
* ↑ 7 — * Ele ; ms., Mès ele.
* ↑ 11 — « bon » manque au ms.
* ↑ 12 — « tout » manque au ms.
* ↑ 16 — la ama, lisez l’ama. — Il faut corriger autrement ce vers.
* ↑ 17 — « Mès » manque au ms.
* ↑ 18 — * L’esquier ; ms., Que l’esquier.
* ↑ 19 — « tost » manque au ms.
* ↑ 20 — * Que ; ms., Coment.
* ↑ 23 — « douce » manque au ms.
* ↑ 24 — « toudis » manque au ms.
* ↑ 25 — « fille » manque au ms.
* ↑ 27 — « bien » manque au ms.
* ↑ 29 — * S’il ; ms., Se il.
* ↑ 31 — * Vo ; ms., Vostre.
* ↑ 34 — * fera ; ms., fra.
* ↑ 35 — * verte ; ms., verité.
* ↑ 37 — * n’a ; ms., ne s’est.
* ↑ 39 — « ele » manque au ms.
* ↑ 41 — Que ne ; ms., Que ele ne.
* ↑ 42 — * Que il ; ms., Qu’il.
* ↑ 43 — * s’il ; ms., si il.
* ↑ 45 — * ensi privéement ; ms., si privément.
* ↑ 46 — * Ne soit ; ms., Qu’il ne soit.
* ↑ 48 — « Molt » manque au ms.
* ↑ 49 — « i » manque au ms.
* ↑ $^{et}$ 50 et 62 — * el ; ms., ele.
* ↑ 51 — * icel grant ; ms., cel.
* ↑ 53 — * ilec ; ms., ileque.
* ↑ 54 — « bien » manque au ms.
* ↑ $^{et}$ 55 et 75 — Li esquier ; ms., L’esquier.
* ↑ 60 — * meisme ; ms., meismes.
* ↑ 63 — « pur voir » manque au ms.
* ↑ 64 — « de » manque au ms.
* ↑ 66 — * fereit ; ms., freit.
* ↑ 67 — * fera il ; ms., frez.
* ↑ 69 — « il » manque au ms.
* ↑ 76 — * l’affere ne voelt ; ms., son affere ne voldra.
* ↑ 77 — « un » manque au ms.
* ↑ 79 — * et long ; ms., long.
* ↑ 80 — * l’a ; ms., ly a.
* ↑ 81 — * Ensi à ly ; ms., Si l’a ensi à li.
* ↑ 82 — * Ne ; ms., Qu’ele ne.
* ↑ 84 — * li ; ms., à li.
* ↑ 86 — * Gwenchez, gwenchez ; ms., Gwenchez, tres tresse.
* ↑ 87 — * Trestresse ; ms., Gwenchez.
* ↑ 89 — * dist ; ms., ly dist.
* ↑ 93 — * seint ; ms., par seint.
* ↑ 95 — * Dame ; ms., Or, dame.
* ↑ 97 — * Vus ; ms., E dame, vus.
* ↑ 98 — * de mon ; ms., qe sunt de mon.
* ↑ 99 — « molt » manque au ms.
* ↑ 100 — * vostres ; ms., vos.
* ↑ 101 — « Et » manque au ms.
* ↑ 102 — * icele ; ms., cele.
* ↑ 103 — « de » manque au ms.
* ↑ 104 — * Ama la dame ; ms., La dame ama.
* ↑ 105 — « bien » manque au ms.
* ↑ 108 — * Ne est ; ms., N’est.